CELEX: 32011L0031
Language: lv
Date: 2011-03-07 00:00:00
Title: Komisijas Direktīva 2011/31/ES ( 2011. gada 7. marts ), ar ko groza Padomes Direktīvu 91/414/EEK attiecībā uz darbīgās vielas pirimifosmetila lietošanas veidu ierobežojumu  Dokuments attiecas uz EEZ

8.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 61/18
            
         KOMISIJAS DIREKTĪVA 2011/31/ES
   (2011. gada 7. marts),
   ar ko groza Padomes Direktīvu 91/414/EEK attiecībā uz darbīgās vielas pirimifosmetila lietošanas veidu ierobežojumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:
   
               (1)
            
            
               Direktīvas 91/414/EEK 5. panta 5. punktā paredzēts, ka iekļaušanu var pārskatīt jebkurā laikā, ja ir pazīmes, ka vairs netiek ievēroti 1. un 2. punktā minētie kritēriji.
            
         
               (2)
            
            
               Ar Komisijas Direktīvu 2007/52/EK (2) pirimifosmetils tika iekļauts darbīgo vielu sarakstā Direktīvas 91/414/EEK I pielikumā. Taču īpašā noteikumā attiecībā uz šo vielu bija prasība pieteikuma iesniedzējam iesniegt vēlāk veiktu pētījumu rezultātus, kas apstiprina novērtējumu par ietekmi uz lietotājiem.
            
         
               (3)
            
            
               Iesniedzējs 2009. gada 22. septembrī prasītos pētījumu rezultātus iesniedza Apvienotajai Karalistei, kura ar Komisijas Regulu (EK) Nr. 451/2000 (3) bija izraudzīta par ziņotāju dalībvalsti.
            
         
               (4)
            
            
               Apvienotā Karaliste šos pētījumus izvērtēja un 2010. gada 25. februārī iesniedza Komisijai ietekmes novērtējuma projekta papildinājumu, kuru piezīmju izteikšanai nosūtīja pārējām dalībvalstīm, Eiropas Pārtikas Nekaitīguma iestādei (EFSA) un iesniedzējam. Par pamatu ņemot novērtējuma ziņojuma projektu, Komisija un dalībvalstis izskatīja minēto papildinājumu Pārtikas aprites un dzīvnieku veselības pastāvīgajā komitejā, un 2011. gada 28. janvārī tika pabeigts aktualizēts Komisijas 2007. gada 16. marta pārskata ziņojums par pirimifosmetilu.
            
         
               (5)
            
            
               Pārskata ziņojumā, kas pabeigts 2011. gada 28. janvārī, iekļautie pētījumi liecina, ka, izmantojot manuālas apstrādes ierīces, rodas nepieļaujams risks lietotājiem.
            
         
               (6)
            
            
               Ievērojot pārskata ziņojuma projektu, tā papildinājumu un piezīmes, kas saņemtas no dalībvalstīm, EFSA un iesniedzēja, joprojām secināms, ka pirimifosmetilu saturoši augu aizsardzības līdzekļi kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tomēr ir nepieciešams pirimifosmetila iekļaušanas nosacījumu ierobežot, izslēdzot manuālu apstrādi.
            
         
               (7)
            
            
               Tāpēc ir lietderīgi attiecīgi grozīt Direktīvu 91/414/EEK.
            
         
               (8)
            
            
               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Dalībvalstis vēlākais līdz 2011. gada 31. oktobrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto aktu tekstus, kā arī minēto aktu un šīs direktīvas atbilstības tabulu.
   Tās piemēro minētos noteikumus no 2011. gada 1. novembra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā iekļaujama šāda atsauce.
   3. pants
   Vajadzības gadījumā dalībvalstis līdz 2011. gada 31. oktobrim saskaņā ar Direktīvu 91/414/EEK groza vai atsauc pašreizējās atļaujas augu aizsardzības līdzekļiem, kuru sastāvā ir darbīgā viela pirimifosmetils.
   4. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   5. pants
   Šī direktīva ir adresēta dalībvalstīm.
   
      Briselē, 2011. gada 7. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 230, 19.8.1991., 1. lpp.
   
      (2)  OV L 214, 17.8.2007., 3. lpp.
   
      (3)  OV L 55, 29.2.2000., 25. lpp.
   
      PIELIKUMS
      Direktīvas 91/414/EEK I pielikuma 162. rindu aizstāj ar šādu rindu:
      
         
                     “162
                  
                  
                     pirimifosmetils
                     
                        CAS Nr. 29232-93-7
                     
                        CIPAC Nr. 239
                  
                  
                     
                        O-2-dietilamino-6-metilpirimidīn-4-il
                     
                        O,O-dimetilfosfortioāts
                  
                  
                     ≥ 880 g/kg
                  
                  
                     2007. gada 1. oktobris
                  
                  
                     2017. gada 30. septembris
                  
                  
                     A   DAĻA
                     Var atļaut lietot tikai kā insekticīdu ražas uzglabāšanā.
                     Nav atļauta manuāla apstrāde.
                     B   DAĻA
                     Novērtējot pieteikumus, kas iesniegti, lai saņemtu atļauju lietot pirimifosmetilu saturošus augu aizsardzības līdzekļus citādi nekā ar automātiskām sistēmām tukšās labības noliktavās, dalībvalstīm jāpievērš īpaša uzmanība 4. panta 1. punkta b) apakšpunktā minētajiem kritērijiem un jānodrošina, ka pirms šādas atļaujas izsniegšanas to rīcībā ir visi vajadzīgie dati un informācija.
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas 2007. gada 16. martā pabeigtā pārskata ziņojuma secinājumus par pirimifosmetilu, un jo īpaši tā I un II papildinājumu.
                     Šajā vispārējā novērtējumā dalībvalstīm īpaša uzmanība jāpievērš:
                     
                                 —
                              
                              
                                 lietotāja drošībai. Atļautajos lietošanas nosacījumos jānorāda, ka jālieto atbilstoši individuālās aizsardzības līdzekļi, tostarp elpceļu aizsardzības līdzekļi, un jāpiemēro risku mazinoši pasākumi, lai samazinātu iedarbību,
                              
                           
                                 —
                              
                              
                                 uztura ietekmei uz patērētājiem, ņemot vērā maksimāli pieļaujamo atlieku daudzumu turpmāku pārskatīšanu.”